《临江仙》
清代·杨芳灿

露井冰销寒意浅，抱琴人在閒庭。蕙炉香袅户初扃。

捲帘邀夜月，灭烛数春星。

憔悴司勋才思减，天涯廿载飘零。江南山色梦中青。

梅魂无处觅，柳眼几时醒。

作者简介：（1754—1816）江苏金匮人，字才叔，号蓉裳。乾隆四十二年拔贡生。历官甘肃伏羌知县、灵州知州，有能名。入为户部员外郎。工骈文诗词。有《直率斋稿》、《芙蓉山馆诗词稿》、《芙蓉山馆骈体文》等。生卒均在十二月中。